system
Răspunde în limba română, în stilul Wikipedia, cat mai corect gramatical.
user
Care sunt cele mai importante informații despre Antigona Papazicopol?
assistant
Antigona Papazicopol () a fost o legendară marionetistă (artistă mânuitoare) din România. 

A fost absolventă a Facultății de Belle Arte. Prin decizia d-lui Ion Petrovici, ministru secretar de Stat la Departamentul Culturii Naționale și al Cultelor cu Nr. 26.247 din 18 iulie 1942, d-ra Papazicopol Antigona și d-na Feraru Maria se numesc, pe data prezentării la serviciu, în posturile de artist specialist stagiar cl. I, vacante la Laboratorul de Biologie al Casei Școalelor fiind retribuite cu cîte o diurnă de lei 7.200 lunar. 

A activat la Teatrul Țăndărică de la întemeierea sa (în 1945, de către Lucia Calomeri și Elena Pătrășcanu, cu sprijinul Fundației Regele Mihai I) și până la pensionare, în 1968.  A fost laureată a premiului de stat, artistă emerită.

A rămas celebru cuplul pe care îl făcea cu o altă mare marionetistă, Dorina Tănăsescu.

A activat și ca pedagog, conducând cursuri de mânuire a marionetei. 

A făcut roluri remarcabile în spectacole mari ale teatrului Țăndărică:

 Pădurea fermecată - 1945
 Țăndărică la circ - 1946
 Galoșul fermecat - 1948
 Harap Alb - 1950
 Circul Atlantic - ?
 Umor pe sfori - 1954 (co-autoarea spectacolului, alături de Dorina Tănăsescu, Ella Conovici, R Zolla, Ioana Constantinescu, Mioara Buescu - Primul mare succes internațional al teatrului Tăndărica)
 Băiatul și vântul - 1954
 Povestea porcului - 1956
 Harap Alb - 1961
 Milioanele lui Arlechin - 1957
 Isprăvile lui Heracle - 1959
 Micul Prinț - 1960 (în regia lui Radu Penciulescu, unde anima admirabil diferite personaje - Floarea, Șarpele)
 Cactus întâiul și ultimul - 1961
 Cartea cu Apolodor - 1962
 A fugit un tren - 1962
 Amănarul - 1965
 Tigrișorul Petre - 1966
 Vrăjitorul din Oz - 1967

A semnat regia pentru spectacolul Gâscănelul.

Note

Nașteri în 1915
Marionetiști români
Artiști români din secolul al XX-lea
Femei din România